লিঙ্গ-বৈষম্য কমাতে মনিটরিং সেল গঠনের দাবি জানান বাংলাদেশ মহিলা পরিষদের সভাপতি আয়শা খানম। তিনি বলেন, নারীর প্রতি সহিসংতা রোধে বাজেটে বরাদ্দ বাড়ানো দরকার। অ্যাকশন এইডের কান্ট্রি ডিরেক্টর ফারাহ কবির বলেন, বর্তমানে জেন্ডার বাজেটে বরাদ্দ জিডিপির মাত্র ৫ শতাংশ। এ বরাদ্দ ২০ শতাংশে নিয়ে যেতে সরকারের প্রতিশ্রুতি বাস্তবায়ন করতে হবে। সাবেক তত্ত্বাবধায়ক সরকারের উপদেষ্টা ও গণসাক্ষরতা অভিযানের নির্বাহী পরিচালক রাশেদা কে চৌধুরী আগামী বাজেটে শিক্ষা খাতে বাজেটের ১৮ শতাংশ বরাদ্দ বাড়ানোর দাবি জানান। সবার জন্য স্বাস্থ্যসেবা নিশ্চিত করতে পাইলট আকারে ঢাকা শহরের ১০০টি ওয়ার্ডে স্বাস্থ্যসেবা কেন্দ্র চালুর পরামর্শ দেন গণস্বাস্থ্য কেন্দ্রের ট্রাস্টি বোর্ডের চেয়ারম্যান ডা. জাফরুল্লাহ চৌধুরী।